**Szombathely Megyei Jogú Város Önkormányzata Közgyűlésének**

**21/2017. (X.26.) önkormányzati rendelete**

**a településképet meghatározó reklámok, plakátok elhelyezéséről**

Szombathely Megyei Jogú Város Önkormányzatának Közgyűlése a településkép védelméről szóló 2016. évi LXXIV. törvény 12. § (5) bekezdésében kapott felhatalmazás alapján, az Alaptörvény 32. cikk (1) bekezdés *a)* pontjában meghatározott feladatkörében eljárva a következőket rendeli el:

1. **A rendelet hatálya**

**1. §**

1. E rendelet hatálya Szombathely Megyei Jogú Város közigazgatási területén a közterületen, a közterületről látható magánterületen, köztulajdonban álló ingatlanon vagy köztulajdonban álló, valamint közforgalmi személyszállítási szolgáltatást végző személy tulajdonában álló ingatlanon történő reklám, illetve plakát elhelyezésére terjed ki.
2. E rendelet személyi hatálya kiterjed minden természetes és jogi személyre, jogi személyiséggel nem rendelkező szervezetre – ideértve a külföldi székhelyű vállalkozás magyarországi fióktelepét is –, aki (amely) az (1) bekezdésben meghatározott területen, ingatlanon reklámot, plakátot tesz közzé, reklámhordozót tart fenn, helyez el, valamint reklámot, plakátot, reklámhordozót kíván elhelyezni vagy ilyen céllal felületet alakít ki.
3. **Értelmező rendelkezések**

**2. §**

E rendelet alkalmazásában:

1. *CityLight formátumú eszköz*: olyan függőleges elhelyezésű berendezés, amelynek mérete legfeljebb 118 cm x 175 cm és legfeljebb 2 m2 látható, papíralapú reklámközzétételre alkalmas felülettel vagy 182,88 – 228,6 cm (72”-90”) képátlójú, 16:9 arányú, álló helyzetű digitális kijelzővel rendelkezik,
2. *CityBoard formátumú eszköz:* olyan 2,5 métertől 3,5 méter magasságú két lábon álló berendezés, amelynek mérete 7-9 m2, látható, papír- (vagy fólia) alapú, nem ragasztott, hátulról megvilágított reklámközzétételre alkalmas, hátsó fényforrás által megvilágított felülettel, vagy ilyen méretű digitális kijelzővel rendelkezik,
3. *információs célú berendezés:* az önkormányzati hirdetőtábla, az önkormányzati faliújság, az információs vitrin, az útbaigazító hirdetmény, a közérdekű molinó, valamint a CityLight formátumú eszköz és a CityBoard formátumú eszköz, amennyiben az Önkormányzat a 8. § (2) bekezdése szerinti jogosultságát érvényesíti,
4. *közérdekű molinó:* olyan, elsődlegesen a település életének valamely jelentős eseményéről való közérdekű tájékoztatást tartalmazó, nem merev anyagból készült hordozófelületű hirdetmény, amely falra vagy más felületre, illetve két felület között van kifeszítve olyan módon, hogy az nem képezi valamely építmény homlokzatának tervezett és engedélyezett részét,
5. *más célú berendezés:* az ülő és parki pad, a kerékpárállvány, a hulladékgyűjtő, a telefonfülke, a reklámfelületet is tartalmazó, közterület fölé nyúló árnyékoló berendezés, korlát, favédő rács és közterületi illemhely, továbbá a közmű-felépítmény talajszint feletti műtárgya (villamos-, gáz-, víz-, telekommunikációs berendezés, kábelszekrény, lemezállomás, csatlakozó elosztó szerelvény, szekrény, egyéb épített házas felépítmény),
6. *mobil plakáttartó berendezés:* plakát, hirdetmény kihelyezésére alkalmas, lábon álló reklámhordozó, amely a talajhoz, a talajszint alatt nincs fixen rögzítve,
7. *megállító tábla:* kizárólag nyitvatartási idő alatt az üzletek bejárata mellett, közvetlenül a homlokzat előtti közterületre kihelyezett mobil információs célú berendezés, amelynek egy-egy információs felülete nem haladhatja meg az 1 m2-t, és amelyből üzletenként egy helyezhető el,
8. *reklámzászló:* épületen, építményen vagy talajszinten tartóoszlopban reklám céljából elhelyezett zászló, ideértve a tokjából rolószerűen kihúzható reklámhordozót (roll up) is.
9. **Reklámok elhelyezésének általános szabályai közterületen és a közterületről látható magánterületen**

**3. §**

Szombathely Megyei Jogú Város közigazgatási területén tiltott valamennyi e rendeletben tiltott vagy nem szabályozott reklám közzététele.

**4. §**

1. Reklámhordozók elhelyezése a hagyományosan kialakult településképet nem változtathatja meg hátrányosan.
2. Reklámhordozó az épületek közterületről látható homlokzatán – építési reklámháló kivételével – nem helyezhető el.
3. Magántulajdonban álló ingatlanon elhelyezett reklámhordozó a telekhatárt nem keresztezheti és közvetlenül a telekhatáron nem helyezhető el.
4. Információs célú berendezés, utasváró, közművelődési célú hirdetőoszlop, a reklámfelületet is tartalmazó, közterület fölé nyúló árnyékoló berendezés, a közmű-felépítmény talajszint feletti műtárgya, építési reklámháló, mobil plakáttartó berendezés, megállító tábla, reklámzászló kivételével egy adott útszakasz menetirány szerinti azonos oldalán ötven méteren belül további reklámhordozó nem helyezhető el.
5. Reklámhordozó megvilágítása céljából kizárólag 80 lumen/Watt mértéket meghaladó hatékonyságú, statikus meleg fehér fényforrások használhatók.
6. Reklám analóg és digitális felületen, állandó és változó tartalommal közzétehető.
7. A közérdekű molinó, az építési reklámháló és a közterület fölé nyúló árnyékoló berendezés kivételével molinó, ponyva vagy háló reklámhordozóként, reklámhordozót tartó berendezésként nem alkalmazható.
8. **Reklámozási tilalommal érintett területek**

**5. §**

1. Az 1. melléklet szerinti területen nem tehető közzé reklám, nem helyezhető el reklámhordozó, reklámhordozót tartó berendezés, kivéve a területen állandó vagy rendezvényhez kapcsolódóan alkalmi jelleggel működő kereskedelmi és vendéglátó egységek működési körébe tartozó megállító tábla, reklámzászló, közterület fölé nyúló árnyékoló berendezés.
2. Az 1. mellékletben meghatározott területen kizárólag funkcionális célokat szolgáló utcabútor helyezhető el, az (1) bekezdésben foglaltak figyelembe vételével.
3. **Az utcabútorokra vonatkozó szabályok**

**6. §**

1. Az utcabútoron reklámhordozót tartó berendezés – az utasváróban, a kioszkon elhelyezett CityLight formátumú eszköz valamint a közterület fölé nyúló árnyékoló berendezés kivételével – nem helyezhető el.
2. Utcabútorként létesített információs célú berendezés reklámközzétételre alkalmas felületének legfeljebb kétharmadán tehető közzé reklám. A más célú berendezés reklámcélra nem használható, kivéve a közterület fölé nyúló árnyékoló berendezés esetén, amelynek egész felülete hasznosítható reklámcélra.
3. **Egyes utcabútorok elhelyezésére vonatkozó különös szabályok**

**7. §**

1. A 2. mellékletbenmeghatározott közművelődési intézmények számának ötszörösével megegyező számú közművelődési célú hirdetőoszlop létesíthető. Közművelődési célú hirdetőoszlop reklám közzétételére igénybe vehető felülete a 12 m2-t nem haladhatja meg.
2. Információs célú berendezés az alábbi gazdasági reklámnak nem minősülő közérdekű információ közlésére létesíthető:
3. az önkormányzat működése körébe tartozó információk,
4. a település szempontjából jelentős eseményekkel kapcsolatos információk,
5. a településen elérhető szolgáltatásokkal, ügyintézési lehetőségekkel kapcsolatos tájékoztatás nyújtása,
6. idegenforgalmi és közlekedési információk,
7. a lakosság egészét vagy széles rétegeit érintő, elsősorban állami információk.
8. Az információs célú berendezés felületének legfeljebb kétharmada vehető igénybe reklám közzétételére, felületének legalább egyharmada a (2) bekezdés szerinti közérdekű információt tartalmaz.
9. **Reklámhordozóra, reklámhordozó berendezésekre vonatkozó követelmények**

**8. §**

1. Közterületen reklám, illetve plakát reklámhordozó, a megállító tábla, a mobil plakáttartó berendezés, a közérdekű molinó, a közterület fölé nyúló árnyékoló berendezés és a reklámzászló kivételével
2. horganyzott és szinterezett acélból, vagy szinterezett alumíniumból készült eszközökön,
3. plexi vagy biztonsági üveg mögött,
4. hátsó fényforrás által megvilágított eszközben,
5. állandó és változó tartalmat is megjelenítő eszközön

helyezhető el azzal, hogy egymástól számított 2 méteres távolságon belül – ide nem értve az egyetlen funkcionális célú utcabútoron történő több reklámhordozó valamint a választási plakát elhelyezését – sem horizontálisan, sem vertikálisan nem helyezhető el.

1. Az utasváró, a megállító tábla, a mobil plakáttartó berendezés, a közérdekű molinó, *a* közterület fölé nyúló árnyékoló berendezés, a reklámzászló és a kioszk kivételével a reklám, illetve plakát elhelyezésre szolgáló reklámhordozón kialakítható reklámfelület legalább egyharmadán Szombathely Megyei Jogú Város Önkormányzataaz információs célú berendezésekre megállapított információk közzétételére jogosult.
2. **Közművelődési célú hirdetőoszlop**

**9. §**

1. A 2. mellékletbenmeghatározott közművelődési intézmény a polgármesterhez benyújtott, a településképi bejelentési eljárás lefolytatására irányuló írásbeli kérelmével kezdeményezheti közművelődési hirdetőoszlop létesítését.
2. A közművelődési célú hirdetőoszlop létesítésének feltétele a létesítési költség használattal arányos részének megtérítése az önkormányzat részére.
3. Az Önkormányzat a (2) bekezdés szerinti létesítési költség megfizetését követően intézkedik a közművelődési célú hirdetőoszlop létesítésről.
4. A közművelődési intézmény köteles előre minden év március 31. napjáig az Önkormányzat részére a közművelődési célú hirdetőoszlop használattal arányos fenntartási költséget megfizetni.
5. Amennyiben több közművelődési intézmény közösen kíván közművelődési hirdetőoszlopot használni, a létesítés és fenntartás költségeinek megosztására a közöttük létrejövő megállapodás az irányadó. A létesítés és fenntartás költségeinek megtérítéséért a közművelődési célú hirdetőoszlopot használó közművelődési intézmények egyetemlegesen felelnek.
6. **Eltérés a reklámok elhelyezésére vonatkozó szabályoktól**

**10. §**

(1) Mobil plakáttartó berendezés kizárólag a választási kampány időszakban kampányeszközként helyezhető ki közterületre.

(2) Nem helyezhető el mobil plakáttartó berendezés az alábbi területen:

1. Fő tér,
2. Savaria tér,
3. *a) - b)* pont szerinti terekre bevezető díszburkolatos járdaszakaszon,
4. Berzsenyi tér,
5. Szent Márton tér,
6. Mindszenty tér,
7. Szily János utca,
8. Szent Márton és Szent Erzsébet templomok 30 méteres körzetében,
9. a Szent Márton út – Hunyadi út közötti gyalogos aluljáróban,
10. fákon, parkokban.

**11. §**

1. Kizárólag a Savaria Történelmi Karnevál (a továbbiakban: Karnevál) időtartama alatt, valamint az azt megelőző 5 és az azt követő 3 napban a Karnevál területén a rendezvény szervezője által meghatározott rend szerint, a szervező előzetes írásbeli hozzájárulásával helyezhető ki reklám, reklámhordozó berendezés azzal, hogy az önkormányzat a településkép védelméről szóló 2016. évi LXXIV. törvény 11/B. § (4) bekezdésében kapott felhatalmazás alapján a szervező számára biztosítja a teljes körű eltérés jogát.

(2) A Karnevál területe a Belváros, Hunyadi János utca – Gyöngyös utca – Légszeszgyár utca – Rákóczi utca – Zrínyi Ilona utca – Mátyás király utca – Kiskar utca – Ady tér – Petőfi Sándor utca – Király utca – Széll Kálmán utca – Gyöngyösparti sétány – Kisfaludy Sándor utca – Wesselényi utca által bezárt terület.

**12. §**

Szombathely Megyei Jogú Város közigazgatási területén az alábbi gazdasági reklámnak minősülő, nem ingatlanon elhelyezett reklámhordozóhoz kötött reklámok engedélyezettek közterület-használati szerződés alapján:

*a)* hirdetőember: olyan személy, aki hirdetési céllal testére erősített hirdetményt, reklámcélú transzparenst hordoz,

*b)* hangos reklám: hangosító berendezés használatával történő reklám-célú közterület-használat,

*c)* tájékoztató osztás: ingyenes újság, könyv osztása (nem tartozik ide a szórólap, illetve a prospektus),

*d)* szórólap osztás: kis terjedelmű hirdetési (terméket vagy szolgáltatást népszerűsítő) nyomtatvány, irat kézből kézbe történő átadása,

*e)* promóciós termék osztása: új áru bevezetésekor, annak népszerűsítésére szolgáló tevékenység.

**13. §**

Egy épület azonos közterületre néző homlokzatán kizárólag egy építési reklámháló helyezhető el.

1. **Eljárási szabályok**

**14. §**

(1) Reklámhordozó elhelyezését megelőzően Szombathely Megyei Jogú Város Önkormányzata Közgyűlésének a településképi bejelentési eljárásról szóló önkormányzati rendelet szerinti településképi bejelentési eljárást kell lefolytatni.

(2) Amennyiben a polgármester a településképi bejelentési eljárás során a reklámhordozó elhelyezését tudomásul veszi vagy a reklámhordozó elhelyezéséhez nem szükséges településképi bejelentési eljárás lefolytatása, úgy a reklámhordozó közterületen történő kihelyezéséhez a közútkezelő előzetes írásbeli hozzájárulását kell beszerezni.

(3) Az (1)-(2) bekezdés szerinti eljárások eredményeképpen megszerzett engedélyek birtokában a reklámhordozó közterületen történő elhelyezése esetén a közterület használatának szabályairól szóló önkormányzati rendelet szerinti közterület használat iránti eljárást kell lefolytatni, az e rendelet szerinti eltérésekkel és az alábbiakkal:

*a)* közterület-használati szerződés kizárólag határozott időre, legfeljebb a tárgyév december 31. napjáig köthető,

*b)* közterület–használati szerződés megkötésére kizárólag a 3. melléklet szerinti díj egyösszegű, a szerződés aláírását megelőzően történt megfizetését követően kerülhet sor azzal, hogy a díj megfizetésére szolgáló igazolás a közterület-használati szerződés mellékletét képezi.

(4) Közterületre reklámhordozót kihelyezni kizárólag az (1)-(3) bekezdés szerinti eljárások lefolytatását követően, jogerős közterület-használati engedély birtokában és a 3. mellékletben meghatározott díj megfizetését követően lehet. Mobil plakáttartó berendezés valamint megállító tábla elhelyezése esetén nem kell hatósági szerződést kötni.

(5) Az (1)-(3) bekezdés szerinti engedélyek 3. személyre semmilyen jogügylettel nem ruházhatók át, az engedélyek kizárólag a jogosultat illetik meg. Amennyiben a jogosult személye bármilyen okból kifolyólag megváltozik, úgy a közterület használati jogosultság megszűnik, és a reklámhordozó elhelyezésére vonatkozóan új eljárást kell kezdeményezni és lefolytatni.

(6) Aki idegen vagyontárgyon a tulajdonos, a bérlő, illetve állami vagy önkormányzati tulajdonban lévő vagyontárgy esetén a vagyonkezelői jog gyakorlójának hozzájárulása nélkül plakátot, reklámtartó berendezést vagy reklámhordozót helyez el (tartósan rögzít), a településkép védelméről szóló 2016. évi LXXIV. törvény 11/E. §-a szerinti közigazgatási bírsággal sújtható az ott rögzítettek alapján, valamint köteles az engedély nélkül közterületen lévő plakátot, reklámtartó berendezést vagy reklámhordozót 15 napon belül elbontani.

(7) A jogsértő a kiszabott helyszíni bírságot 30 napon belül köteles megfizetni a jogsértő részére átadott készpénz-átutalási megbízáson.

(8) A jogsértő a kiszabott közigazgatási bírságot a határozat jogerőre emelkedésétől számított 15 napon belül köteles megfizetni.

**11. Egyéb rendelkezések**

**15. §**

(1) A reklámhordozó folyamatos karbantartása az engedélyek jogosultjának kötelezettsége.

(2) Az engedély jogosultja köteles az ellenőrzés során a hatósági szerződést felmutatni.

1. **Záró rendelkezések**

**16. §**

(1) Ez a rendelet – a (2) bekezdésben foglalt kivétellel – a kihirdetését követő napon lép hatályba.

(2) Az 1-15. § és a 18-19. § 2017. december 1. napján lép hatályba.

**17. §**

A reklám elhelyezés szabályairól szóló 4/2014. (II.10.) önkormányzati rendelet 15. § (2) bekezdése helyébe a következő rendelkezés lép:

„(2) A hatósági szerződés kizárólag naptári évre, legfeljebb 12 hónapra, de legfeljebb 2017. október 30. napjáig köthető.”

**18. §**

(1) A településképi bejelentési eljárásról és a településképi kötelezésről szóló 20/2013. (VI.6.) önkormányzati rendelet (a továbbiakban: Rendelet) 1. § (1) bekezdése helyébe a következő rendelkezés lép:

„(1) Településképi bejelentési eljárást kell lefolytatni az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról szóló 312/2012. (XI. 8.) Korm. rendelet 1. számú mellékletében felsorolt építési munkák közül:

1. a műemléki jelentőségű területen a telek közterületi határához legközelebb, de legfeljebb 10 méterre álló meglévő épület átalakításának kivételével az építési engedéllyel építhető építmény közterületről látható, épülettel vagy építménnyel nem takart homlokzatának megváltoztatása esetében, ha az építési tevékenységgel az építmény tartószerkezeti rendszerét vagy tartószerkezeti elemeit nem kell megváltoztatni, átalakítani, elbontani, kicserélni, megerősíteni vagy változatlan formában újjáépíteni,
2. egyedi, vagy területi védelem alatt álló meglévő építmény homlokzati nyílászárójának – áthidalóját nem érintő, de anyaghasználatát, osztását, illetve színét tekintve a meglévőtől (eredetitől) eltérő – cseréje esetén,
3. a beépítésre szánt területen meglévő épület közterületről látható, épülettel vagy építménnyel nem takart homlokzatára szerelt, vagy az épület homlokzata elé épített előtető, védőtető, ernyőszerkezet építése, átalakítása, bővítése, illetve megváltoztatása esetén, ha ehhez az épület tartószerkezetét nem kell megváltoztatni, átalakítani, megbontani, kicserélni, megerősíteni vagy újjáépíteni,
4. nettó 20,0 m2 alapterületet az építési tevékenységet követően sem meghaladó méretű kereskedelmi, szolgáltató, illetve vendéglátó rendeltetésű épület építése, bővítése esetén,
5. nettó 15 m3 térfogatnál nagyobb, de nettó 50 m3 térfogatnál kisebb és 3,0 m gerincmagasságot az építési tevékenységet követően sem meghaladó méretű, nem emberi tartózkodásra szolgáló építmény építése, bővítése esetén,
6. a településkép védelméről szóló törvény reklámok közzétételével kapcsolatos rendelkezéseinek végrehajtásáról szóló 104/2017. (IV.28.) Korm. rendelet szerinti közművelődési célú hirdetőoszlop és kioszk elhelyezése, továbbá építési reklámháló, kioszk és utasváró esetén, amennyiben azon reklámhordozót helyeznek el,
7. szobor, emlékmű, kereszt, emlékjel építése, illetve elhelyezése esetén - a város belterületén a kertvárosi lakóterület kivételével - ha annak a talapzatával együtt mért magassága nem haladja meg a 6,0 m-t,
8. megfelelőség igazolással vagy teljesítmény-nyilatkozattal és jóváhagyott műszaki specifikációval rendelkező építményszerkezetű, vagy tömegtartózkodás céljára nem szolgáló, vagy legalább 5 napig, de legfeljebb 180 napig fennálló rendezvényeket kiszolgáló színpad, színpadi tető, lelátó, mutatványos, szórakoztató, vendéglátó, kereskedelmi, kiállítási, vagy elsősegélynyújtást biztosító, valamint előadás, sportrendezvény tartására stb. szolgáló építmény építése,
9. növénytermesztésre szolgáló üvegház építése, bővítése, meglévő felújítása, helyreállítása, átalakítása, korszerűsítése, megváltoztatása, melynek alapterülete és legmagasabb pontja az építési tevékenység után meghaladja:

*ia)* beépítésre nem szánt területen a nettó 100,0 m2 alapterületet vagy a 4,5 m-t,

*ib)* beépítésre szánt területen a nettó 25,0 m2 alapterületet vagy a 4,5 m-t,

*j)* növénytermesztésre szolgáló fóliasátor építése, bővítése, meglévő felújítása, helyreállítása, átalakítása, korszerűsítése, megváltoztatása, melynek legmagasabb pontja az építési tevékenység után meghaladja:

*ja)* beépítésre nem szánt területen a nettó 500,0 m2 alapterületet vagy a 6,0 m-t,

*jb)* beépítésre szánt területen a nettó 100,0 m2 alapterületet vagy a 4,5 m-t,

*k)* a 6,0 m vagy annál kisebb magasságú, illetve a 60 m3 vagy annál kisebb térfogatú ömlesztettanyag-tároló, nem veszélyes folyadékok tárolója, nem veszélyes anyagot tartalmazó, nyomástartó edénynek nem minősülő, föld feletti tartály, tároló elhelyezéséhez szükséges építmény építése, meglévő építmény bővítése esetén,

*l)* közterülettel határos kerítés építése, vagy felújítása melynek során anyaghasználatát, osztását, színét tekintve a meglévőtől eltérő megoldás alkalmaznak,

*m)*  napenergia-kollektor, szellőző-, illetve klíma-berendezés, áru- és pénzautomata, építmény közterületről látható felületén való elhelyezése esetén, ha ahhoz nem kell az építmény tartószerkezeti rendszerét vagy tartószerkezeti elemeit megváltoztatni, átalakítani, elbontani, kicserélni, megerősíteni vagy újjáépíteni,

*n)* építménynek minősülő szelektív és háztartási célú hulladékgyűjtő, tároló, közterületről látható területen történő elhelyezése esetén,

*o)* helyi védelem alatt álló területen vagy helyi egyedi védelem alatt álló épületen műtárgynak minősülő antennatartó szerkezet létesítése, ha annak bármely irányú mérete 6,0 m-t nem haladja meg, vagy az antennatartó szerkezet méretétől függetlenül szerkezetre antenna felszerelése, ha az antenna bármely irányú mérte a 4,0 m-t nem haladja meg,

*p)* a településképet meghatározó reklámok, plakátok elhelyezéséről szóló önkormányzati rendelet szerinti CityLight formátumú eszköz, CityBoard formátumú eszköz, információs vagy más célú berendezés, közérdekű molinó és közterület fölé nyúló árnyékoló berendezés elhelyezése esetén.”

(2) A Rendelet 3. §-a helyébe a következő rendelkezés lép:

**„3. §**

Az önkormányzat az alábbi, a településkép védelméről szóló 2016. évi LXXIV. törvény alapján reklámnak nem minősülő gazdasági reklám, hirdetés elhelyezése tekintetében rendeli el a településképi bejelentési eljárás lefolytatását:

*a)* cégtábla és cégfelirat,

*b)* egyedi tájékoztató tábla, matrica,

*c)* kirakat.”

(3) A Rendelet 4. §-a helyébe a következő rendelkezés lép:

**„4. §**

Az 1-3. § előírásai szerint településképi bejelentési eljárást kell lefolytatni a város teljes közigazgatási területén, az ott meghatározott kivételekkel.”

(4) A Rendelet 5. §-a helyébe a következő rendelkezés lép:

**„5. §**

(1) A településképi bejelentési eljárás az ügyfél által a polgármesterhez, az 1-3. § szerinti tevékenységek megkezdését megelőzően benyújtott papíralapú kérelemre indul. A kérelemhez 2 példány papíralapú dokumentációt vagy a dokumentációt tartalmazó digitális adathordozót kell mellékelni.

(2) A dokumentációnak – a bejelentés tárgyának megfelelően – legalább az alábbi munkarészeket és hozzájárulásokat kell tartalmazni:

1. az 1. § szerinti építési munkák esetében – megfelelő jogosultsággal rendelkező tervező által készített –

*aa)* műszaki leírást a telepítésről és az építészeti kialakításról

*ab)* helyszínrajzot a szomszédos építmények és a terepviszonyok feltüntetésével,

*ac)* (szükség szerint) alaprajzot,

*ad)* (szükség szerint) homlokzatot, valamint

*ae)* – amennyiben az építmény az utcaképben megjelenik – utcaképi vázlatot,

1. a 2. § szerinti rendeltetés-módosítások esetében – megfelelő jogosultsággal rendelkező tervező által készített –

*ba)* műszaki leírást, mely ismerteti az új rendeltetésnek megfelelő (terület)használat, illetve technológia jellemzőit, a rendeltetés-módosítás következtében – a szomszédos és a környező ingatlanokat érintő – változásokat, hatásokat, továbbá a szükségessé váló járulékos beavatkozásokat,

*bb)* helyszínrajzot a szomszédos építmények és a terepviszonyok feltüntetésével,

*bc)* (szükség szerint) alaprajzot, valamint

*bd)* (szükség szerint) homlokzatot vagy a közterületről látható felületek változtatását bemutató látványtervet, fotómontázst,

1. az 1. § (1) bekezdés *f)* és *p)* pontja szerinti reklámhordozók, valamint a 3. § szerinti, reklámnak nem minősülő hirdetés esetén az újonnan elhelyezett, vagy a meglévőtől jelentős mértékben eltérően átalakított reklámberendezések, reklámnak nem minősülő hirdetés esetében – megfelelő jogosultsággal rendelkező tervező által készített –

*ca)* műleírást,

*cb)* – közterületi elhelyezés esetén (a mobil megállító tábla kivételével) M=1:500 méretarányú, a közmű-szolgáltatókkal dokumentáltan egyeztetett – helyszínrajzot,

*cc)* a reklámberendezés elhelyezésének, illetve rögzítésének műszaki megoldását,

*cd)* az építmény érintett részletét, 1,0 m2-t meghaladó felületű vagy több különálló reklámberendezés, melyek együttes felülete meghaladja az 1,0 m2-t esetén az érintett felület egészét ábrázoló homlokzatot,

*ce)* látványtervet vagy fotómontázst,

*cf)* a reklámberendezés anyagát, méreteit, rögzítésének és megvilágításának módját tartalmazó rövid műszaki ismertetést,

*cg)* közterületi reklámberendezés helyének feltüntetése céljából helyszínrajzot (szükség esetén), valamint

*ch)* fotódokumentációt, melyben a reklámberendezésről és a környezetbe illeszkedéséről készített, a valós állapotot mutató fotók alapján eldönthető a településképbe való illeszkedés, a reklám elhelyezésre vonatkozó szabályok betartása.

*d)* társasházi tulajdonban tervezett építési tevékenység esetén, ha az építési tevékenység az alapító okiratban közös tulajdonként megjelölt építményrészt érinti, a társasház közgyűlésének a külön jogszabályban meghatározottak szerint meghozott hozzájáruló határozatát,

*e)* a lakásszövetkezetekről szóló törvény szerinti szövetkezeti tulajdon esetében a hatáskörrel rendelkező szerv hozzájáruló nyilatkozatát,

*f)* amennyiben az 1. § (1) bekezdés *f)* és *p)* pontjában foglalt reklámhordozó idegen vagyontárgyon kerül elhelyezésre, rögzítésre, úgy a tulajdonos írásbeli hozzájárulását 30 napnál nem régebbi tulajdoni lap benyújtása mellett.

(3) Az 1-3. § szerinti tevékenység a bejelentés alapján – az (5) bekezdés szerinti igazolás birtokában, az abban foglalt esetleges kikötések figyelembevételével – megkezdhető, ha ahhoz más hatósági engedély nem szükséges és a polgármester a tevékenység végzését a bejelentést követő 15 napon belül nem tiltja meg.

(4) A polgármester a bejelentési eljárás során a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (a továbbiakban: Kormányrendelet) 26/B. §-ában meghatározottak szerint jár el.

(5) Amennyiben a tevékenység megfelel a Kormányrendelet 26/C. §-ában és e rendeletben meghatározottaknak, a Kormányrendelet 26/C. § szerint a polgármester hatósági határozatban vagy tudomásul veszi vagy megtiltja. A jogorvoslati eljárásra a településkép védelméről szóló 2016. évi LXXIV. törvény 10. § (3) bekezdésében meghatározottakat kell alkalmazni.”

(5) A Rendelet 6. §-a helyébe a következő rendelkezés lép:

**„6. §**

1. A településképi kötelezésre a településkép védelméről szóló 2016. évi LXXIV. törvény 11. § (1) bekezdésében, valamint a Kormányrendelet 26/E. §-ában meghatározottakat kell alkalmazni.
2. A polgármester a településkép védelméről szóló 2016. évi LXXIV. törvény 11. § (2) bekezdésében foglalt mértékű településképi bírságot szab ki:
3. a településképi bejelentési eljárás kezdeményezésének elmulasztása,
4. a bejelentésen vagy a döntésben meghatározottól eltérő tevékenység végzése, a településképi követelmények be nem tartása, vagy
5. döntés végre nem hajtása

esetén.”

**19. §**

Hatályát veszti

1. a helyi építészeti értékek védelméről szóló 29/1993. (XII.16.) önkormányzati rendelet 14. §-a és az azt megelőző “HIRDETŐ BERENDEZÉSEKRE VONATKOZÓ RENDELKEZÉSEK” alcím,
2. a Szombathely Megyei Jogú Város Helyi Építési Szabályzatáról, valamint Szabályozási Tervének jóváhagyásáról szóló 30/2006. (IX.7.) önkormányzati rendelet 4/A. §-a és az azt megelőző “Hirdető és reklámberendezések építésjogi követelménye” alcím,
3. a közterület használatának szabályairól szóló 2/2011. (I.31.) önkormányzati rendelet 10. § (3) bekezdése,
4. a környezet- és természetvédelem helyi szabályairól szóló 33/2012. (XI.12.) önkormányzati rendelet 17. § (4) bekezdése,
5. a reklám elhelyezés szabályairól szóló 4/2014. (II.10.) önkormányzati rendelet,
6. a választási plakát elhelyezéséről, valamint a választási kampányt szolgáló önálló hirdető-berendezés közterületi elhelyezéséről szóló 11/2014. (III.4.) önkormányzati rendelet.

**/: Dr. Puskás Tivadar :/ /: Dr. Károlyi Ákos:/**

polgármester jegyző

1. **melléklet a 21/2017. (X.26.) önkormányzati rendelethez**

1. Reklámozási tilalommal érintett területek

* 1. Csónakázó-tó (3683/2, 3689, 3681/1 hrsz)
  2. Sportliget (Liget u. – Kenderesi utca, Arany-patak, Perint patak, Dolgozók útja által határolt terület)
  3. Kalandváros
  4. Járdányi Paulovics István Romkert
  5. ISEUM
  6. ingatlan-nyilvántartásban közparkként felvett ingatlan
  7. játszótér, játszóeszközök
  8. köztemető
  9. közterületi virágágyás

1. **melléklet a 21/2017. (X.26.) önkormányzati rendelethez**
2. Közművelődési intézmények
   1. Mesebolt Bábszínház
   2. Weöres Sándor Színház Nonprofit Kft.
   3. Savaria Szimfonikus Zenekar
   4. Savaria Megyei Hatókörű Városi Múzeum
   5. Berzsenyi Dániel Megyei és Városi Könyvtár
   6. AGORA Szombathelyi Kulturális Központ
3. **melléklet a 21/2017. (X.26.) önkormányzati rendelethez**

|  |  |
| --- | --- |
| **Reklámhordozó típusa** | **Fizetendő díj (nettó Ft)** |
| CityLight formátumú eszköz elhelyezése | 1.500 Ft/m2/hónap |
| CityBoard formátumú eszköz elhelyezése | 1.500 Ft/m2/hónap |
| információs célú berendezésen történő reklám elhelyezése | 500 Ft/db/nap |
| közművelődési célú hirdetőoszlopon történő reklám elhelyezése | 500 Ft/db/nap  a 2. melléklet szerinti intézmények esetében díjmentes |
| közérdekű molinó | 150 Ft/m2/nap |
| építési reklámhálón történő reklám elhelyezése | 150 Ft/m2/nap |
| árnyékoló berendezésen történő reklám elhelyezése | 1.500 Ft/m2/hónap |
| mobil plakáttartó berendezés | díjmentes |
| megállító tábla | díjmentes |
| reklámzászló | 250 Ft/m2/nap |
| hirdetőember | 1.000 Ft/fő/nap |
| hangos reklám | 2.000 Ft/gépkocsi/nap |
| tájékoztató osztás (standdal vagy mobil formában) | 1.000 Ft/m2/nap vagy 1.000 Ft/fő/nap |
| szórólap osztás (standdal vagy mobil formában) | 1.000 Ft/m2/nap vagy 1.000 Ft/fő/nap |
| promóciós termék osztása (standdal vagy mobil formában) | 1.000 Ft/m2/nap vagy 1.000 Ft/fő/nap |